CELEX: 32014R0972
Language: fi
Date: 2014-09-11 00:00:00
Title: Komission täytäntöönpanoasetus (EU) N:o 972/2014, annettu 11 päivänä syyskuuta 2014 , tiettyjen tavaroiden luokittelusta yhdistettyyn nimikkeistöön

16.9.2014   
            
            
               FI
            
            
               Euroopan unionin virallinen lehti
            
            
               L 274/1
            
         KOMISSION TÄYTÄNTÖÖNPANOASETUS (EU) N:o 972/2014,
   annettu 11 päivänä syyskuuta 2014,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
            
         
               (4)
            
            
               On aiheellista säätää, että sitovia tariffitietoja, jotka on annettu tässä asetuksessa tarkoitetusta tavarasta mutta jotka eivät ole tämän asetuksen säännösten mukaisia, voidaan käyttää neuvoston asetuksen (ETY) N:o 2913/92 (2) 12 artiklan 6 kohdan mukaisesti vielä tietyn ajan. Mainitun ajan olisi oltava kolme kuukautta.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
   2 artikla
   Sitovia tariffitietoja, jotka eivät ole tässä asetuksessa vahvistettujen säännösten mukaisia, voidaan käyttää asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan tämän asetuksen voimaantulosta.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 11 päivänä syyskuuta 2014.
      
         
            Komission puolesta,
         
         
            puheenjohtajan nimissä
         
         Algirdas ŠEMETA
         
            Komission jäsen
         
      
   
   
      (1)  EYVL L 256, 7.9.1987, s. 1.
   
      (2)  Neuvoston asetus (ETY) N:o 2913/92, annettu 12 päivänä lokakuuta 1992, yhteisön tullikoodeksista (EYVL L 302, 19.10.1992, s. 1).
   
      LIITE
      
                  Tavaran kuvaus
               
               
                  Luokittelu
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  Nestemäinen tuote, joka koostuu silaanista, MDP-fosfaattimonomeeristä, dimetakrylaattihartseista, 2-hydroksietyylimetakrylaatista (HEMA), kopolymeeristä, filleripartikkeleista, etanolista, vedestä ja initiaattoreista. Se on tarkoitettu hammaslääkintäkäyttöön.
                  Tuotteella käsitellään hampaaseen tehdyn kaviteetin pinta täytemateriaalin kiinnittämiseksi. Sitä voidaan käyttää myös hampaiden vihlonnan vähentämisessä, hammasluun kanavien sulkemisessa ennen amalgaamipaikkojen sementointia, hampaiden korjauksessa käytettävien lasi-ionomeerimateriaalien suojapinnoitteena tai fissuurapinnotteiden kiinnittämisessä.
               
               
                  3006 40 00
               
               
                  Luokittelu määräytyy yhdistetyn nimikkeistön 1 yleisen tulkintasäännön, 3 yleisen tulkintasäännön a alakohdan, 6 yleisen tulkintasäännön, 30 ryhmän 4 huomautuksen f alakohdan sekä CN-koodien 3006 ja 3006 40 00 nimiketekstien mukaisesti.
                  Kun otetaan huomioon tuotteen objektiiviset ominaisuudet ja erityisesti se, että tuote sisältää etanolia ja vettä, tuote on nestemäisempi kuin perinteinen täytemateriaali ja se tunkeutuu hampaaseen helposti.
                  Vaikka tuote näyttää liimalta, sitä käytetään hampaiden esikäsittelyliuoksena, jolla hammasluun pinta aktivoidaan täytemateriaalin kiinnittämiseksi siihen. Tuote pysyy hampaassa toimenpiteen aikana ja sen jälkeen ja siitä tulee erottamaton osa täytettä.
                  Luokittelu nimikkeen 3506 liimaksi ei tule kyseeseen, koska nimikkeen 3006 kuvaus on tarkempi. Lisäksi eräät käyttötarkoitukset (hampaiden vihlonnan vähentäminen, hammasluun kanavien sulkeminen ja käyttö suojapinnoitteena) eivät ole tyypillisiä liimalle.
                  Sen vuoksi tuote on luokiteltava CN-koodiin 3006 40 00 hammassementiksi ja muuksi hampaantäytteeksi.